अतः योगी-महात्मा और वैज्ञानिक को कभी भी एक-दूसरे के विरोधी का पक्ष नहीं लेना चाहिए क्योंकि अध्यात्म और विज्ञान एक दूसरे का अनिवार्यतः पहलू है। साथ ही दोनों का आपस में अनन्य सम्बन्ध होता है जिसको संसार के अन्तर्गत नासमझदारी वश भले ही इनकार किया जाय, परन्तु मिटाया अथवा समाप्त नहीं किया जा सकता है, क्योंकि अब तक का यह प्रमाण है कि जब-जब अध्यात्म और विज्ञान अथवा आध्यात्मिकता और भौतिकता का आपस में टकराव हुआ है, तब-तब अध्यात्म और विज्ञान; दोनों का उत्पत्तिकर्ता और संचालन कर्ता रूप परमेश्वर अपने परमधाम से भू-मण्डल पर अवतरित होकर किसी शरीर के माध्यम से दोनों को शान्तिमय ढंग से समझाते है और नहीं समझने और नहीं मानने पर अपनी संहारक प्रक्रिया प्रारम्भ करके सबको ‘ठीक’ करते हुये दोनों- तन्त्रों आध्यात्मिक और वैज्ञानिक (भौतिक) को स्वयं अपने हाथों में लेकर शान्ति और आनन्द का राज्य कायम कर पुनः अपने परमधाम को चले जाते हैं। यह एक बार का ही नहीं अनेकों बार का यथार्थतः ऐतिहासिक प्रमाण सद् ग्रंथों में भरा पड़ा है। यदि किसी को न दिखलाई दें तो इसका दोषी सद् ग्रंथ थोड़े ही होंगे।